Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 356/14/5505	Liptovský Mikuláš, 19.8.2015
EEČ : 2-39-268-2015

U Z N E S E N I E

Trestná vec:	obvinený XXXXX  
Prečin:	Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: zvárač
sa v skúšobnej dobe, určenej uznesením prokurátora Okresnej prokuratúry Liptovský Mikuláš zo dňa 29.6.2014, spisová značka 2 Pv 356/14/5505, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Liptovský Mikuláš zo dňa 29.6.2014, spisová značka 2 Pv 356/14/5505, bola určená obvinenému skúšobná doba v trvaní 12 mesiacov.
Odôvodnenie:
	Dňa 29. 06. 2014 uznesením sp. zn. 2 Pv 356/14/5505 podľa  § 216 ods. 1 Trestného poriadku bolo podmienečne zastavené trestné stíhanie vedené proti XXXXX, stíhanému pre prečin pytliactva podľa § 310 ods. 1 Trestného zákona pre skutok, že ako člen Slovenského rybárskeho zväzu dňa 29.06.2014 v čase o 00.50 hodine na vodnej nádrži Liptovská Mara, v Trnoveckej zátoke, ktorá patrí do k.ú. obce Lipt. Trnovec, 85m za zrubovým komplexom Drevodomov Rajec a 1m od vodnej plochy Liptovskej Mary v rybolovnom revíry č. 3-5340, lovil ryby spôsobom na položenú v dobe individuálnej ochrany rýb na 2 ks udíc a to 1ks trojdielnej udice zn. King Fisher o dĺžke 3,9 m, čiernej farby s navijakom zn. Jaxon FRXL 500, čierno-zlatej farby a 1ks teleskopickej udice zn. Therapy o dĺžke 3,9m čiernej farby s navijakom zn. Raptor XD7000, čierno-striebornej farby z ktorých silóny smerovali do vody pričom po vytiahnutí silónov z vody sa na koncoch silónov nachádzali olovené závažia s dvomi naviazanými náväzcami s jedno háčikom a návnadou červíka bez úlovku, čím porušil § 12 písm. b) zákon č. 139/2002 Z. z. o rybárstve a ustanovenie § 12 ods. 1, písm. c), bod  3., vyhlášky Ministerstva životného prostredia SR č. 185/2006, ktorou sa vykonáva zákon č. 139/2002 Z.z. o rybárstve. Zároveň mu  bola  podľa § 216 ods. 2 Trestného poriadku určená  skúšobná doba v trvaní 12 mesiacov.  
	Uznesenie nadobudlo právoplatnosť dňa 18. 07. 2014. Vzhľadom na  skutočnosť, že skúšobná doba dňa 18. 07. 2015 uplynula, vyžiadala som si na XXXXX správu z miesta trvalého bydliska, správu z Okresného úradu, Odboru všeobecnej vnútornej správy v Čadci a odpis z registra trestov. Z týchto správ som zistila, že obvinený v registri trestov nemá žiadny údaj o tom, že by bol počas skúšobnej doby podmienečného zastavenia trestného stíhania odsúdený,  nebol prejednávaný ani v priestupkovom konaní.  
 	Z týchto dôvodov  mám za to, že obvinený XXXXX sa počas skúšobnej doby podmienečného zastavenia trestného stíhania osvedčil, nakoľko viedol v tejto dobe riadny život. 	
	Z uvedených dôvodov som rozhodla tak, ako je to uvedené vo výrokovej časti tohto uznesenia, ktorého právoplatnosťou nastanú účinky zastavenia trestného stíhania.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Gondžur
prokurátor